Italianers moet Eskom red
Die Italiaanse energie firma Enel gaan op versoek van Pravin Gordhan deskundiges stuur om Eskom se probleme op te los. Die koste verbonde aan die kundiges se dienste kon nie deur die Departement van Openbare Werke verstrek word nie.
Gupta steenkool myn ontploffing
Die Gloria steenkool myn se gas-ontploffing het die lewe van 13 mense geëis. Vrees bestaan dat nog 20 mense vasgeval is in die skagte maar weens veiligheidsredes is soek-en-reddings operasies tydelik gestaak.
Durban hawe brand
‘n Vissersboot het in die Durbanse hawe aan die brand geraak waarin verskeie mense beseer is en drie bemanningslede vermis word. Die boot was vir herstelwerk in die droë dok toe die brand ontstaan het. … en daar sterf my feetjie! | Bontie se Bloggery
… en daar sterf my feetjie!
Februarie 28, 2017 Februarie 28, 2017 ~ Stories Uit My Wereld
… en daar gaan my feetjie dood!
Vandat ek getroud is, het ek ŉ feetjie gehad.
Vir vyf-en-dertigjaar het ek nie een keer my eie klere uit die kas gehaal nie. As ek uit die stort gekom het, het my klere op die bed gereed gelê… my feetjie het dit reggesit. Na ŉ ete was die skottelgoed nooit ŉ probleem nie. As Vroutjie-doutjie die aand gepraat het oor skottelgoed het ek net gesê “Ag los dit vir more.” Die volgende middag, as ek van die werk afkom, was al die skottelgoed gedoen en die volgende ete was gereed. My wonderlike feetjie het die gedoen!
My feetjie kon enige ding doen! Sy kon die braai-rooster was na ŉ aand se gekuier, opruim na ŉ potjiekos-onthaal, stryk… enigiets!
…en toe vrek my fairy… die dag toe ek aftree.
Die eerste oggend na my aftrede lê ons bietjie laat. Ek staan eerste op en gaan stort. Toe ek uit die stort kom lê Vroutjie-doutjie nog in die bed!
“En nou?” vra ek geskok.
“Waar is my klere?”
“In die kas.”
Ek het nie so ŉ antwoord verwag nie.
Dit het my tyd gevat om by die nuwe verantwoordelikhede aan te pas. Deesdae gaan slaap ek nie as die skottelgoed nie in die skottelgoedwasser gepak is nie. Ek sit foelie onder in die braai voor ek vuur maak want ek moet die volgende oggend die braaier skoon maak. En… en,,, en,,,
ek mis my feetjie!
< Previous Weekly Photo Challenge – A good Match
Next > Willem
6 thoughts on “… en daar sterf my feetjie!”
Februarie 28, 2017 om 4:46 nm
Die mees bederfde man …
Maart 1, 2017 om 11:11 vm
Ek moes nou lag, hoor? In al die jare wat ek gewerk het hier in die nuwe millenium het my man toegesien dat my huishouding op geoliede ratte loop. Dan het hy so tussenin tuin gemaak, vrugte ingelê, namens my by die buurvroue gaan skinder … dit het ook tot ‘n einde gekom toe ek afgetree het. Wassit met die blienkieng feetjies wat sommerso saam met ons aftree?
Maart 1, 2017 om 12:03 nm
Jy was bederf… kry vir jou – dis nou tyd dat jy jou feetjie lewend maak en haar verged en bederf vir al die jare! As ek sou was sou ek ook vrek 🙂
Maart 1, 2017 om 12:36 nm
Hie-hie. Oulik geskryf!
Maart 2, 2017 om 4:49 nm
Ahahahahaaaa – het al hierdie ene aangehaal, maar dit se ook heelwat oor aftrede: “I married him for life, not for lunch!”
Julie 23, 2017 om 5:23 vm
Nou lekker gegiggel!
CAPE VIDAL MET PAUL SE 4 X 4
DIE SEAHAWK II
Die goue Hek
EK IS VERNEUK!!!!!
Curvygirlme on CAPE VIDAL MET PAUL SE 4 X…
HesterLeyNel on CAPE VIDAL MET PAUL SE 4 X…
rondomtaliedraai on CAPE VIDAL MET PAUL SE 4 X…
Xena Phoenix on DIE SEAHAWK II
Curvygirlme on DIE SEAHAWK II